Nuusbrief # 6
Jip! Alles kom uiteindelik na di� wat wag en vir die meerderheid onder ons wat steen en been oor die winterkoue gekla het - die lente is hier!
Die spoed waarmee die dae en maande verbyvlieg is egter werklik skrikwekkend! As 'n mens weer jou o� uitvee, is dit 'n nuwe seisoen - soos nou.
Maar die lente is spesiaal want dit simboliseer vernuwing en hoop. Miskien het dit iets te doen met die stowwerigheid van die winter en (veral op die ho�veld) die verbeeldingloosheid van die vaal wintermaande. Op 1 September voel 'n mens egter asof jy 'n nuwe bladsy omblaai.... die dae word vinnig langer en warmer, die omgewing raak weer kleurvol, die bome se blare verskyn asof oornag en die heuwels in die omgewing se kleur word vetkrytgroen ingekleur.
'n Nadeel van 'n Suid-Afrikaanse lente is egter dat, wanneer 23 September as die amptelike Lentedag eintlik aanbreek, ons lente gewoonlik al vergete is en die somer met sy versengende hitte aan die gang!
Dus ... terwyl die lente vir 'n paar weke voortduur, moet 'n mens aan die gang kom. Alles wat jy gedurende die winter opsy gestoot het omdat dit �f te koud, �f jou klere te veel, �f 'n ander winterverwante klagte die skuld vir jou traagheid gekry het, is nou vergete. Die nuwe seisoen bring nuwe geleenthede en uitdagings en moet met albei hande aangegryp word.
Hier by SA Vryskutskrywer het ons nie gedurende die winter met sy verkoues en kwale met gevoude handjies gesit nie. O nee! Die nuwe webblad word AMPTELIK volgende week uiteindelik in sy volle glorie op julle losgelaat. En wee die persoon wat kla dat daar nie vir hom of haar iets is van nut op die blad is nie ...
Intussen kan julle 'n tydjie afknyp en die nuusbrief deurlees. Hopelik is daar iets van belang vir almal. Indien nie, stuur gerus 'n e-pos met jou spesifieke versoek vir volgende keer.
Ek wens julle 'n aangename skryfweek toe en ons gesels binne 'n paar dae weer en mag die Springbokke die Rugby W�reldbeker weer terugbring huis toe.
Die geskiedenis van die boek in SA
Die geskiedenis van die boek in Suid-Afrika is sonder dramatiese hoogtepunte. Die begin was heel beskeie, soos die ontwikkeling van die kolonie aan die Kaap self.
Die bewoners van die Kaap wat wel gelees het, het hul boeke uit hul lande van herkoms gekry: Holland, Frankryk, Duitsland en Engeland. Die "boeke" wat voor 1850 aan die Kaap gedruk is, was niks meer as almanakke, staatskennisgewings en proklamasies, pamflette en brosjure met sedepreke, humoristiese stukkies, gediggies of versamelings van briewe en geleentheidstoesprake as inhoud nie. Lees verder ...